# Haplopappus velutinus

Haplopappus velutinus és una espècie de planta fanerògama que pertany a la familia de les asteràcies (Asteraceae).

## Descripció

Haplopappus velutinus és un arbust que creix fins a 1 metre dalt, globós i amb branques denses. Les fulles són obovades, marge amb dents a la part superior, àpex arrodonit, peciolades, glabres o amb pèls espaiats. Els capítols són solitaris sobre tiges nues. Les bràctees de l'involucre lanceolades, àpex agut recorbat, marge glandulós. Les flors són grogues al marge ligulades, centrals tubuloses. El fruit és un aqueni tomentós.

## Distribució i hàbitat

Haplopappus velutinus es distribueix a les regions xilenes de Coquimbo, Valparaíso, Regió Metropolitana de Santiago, O'Higgins i Maule.
En el seu hàbitat creix en sòls pedregosos a la preserralada i serralada de La Costa i Los Andes, des dels 500 fins als 2200 msnm.

## Usos

Des de temps remots ha estat utilitzada de forma medicinal principalment per alleujar problemes estomacals, però també s'han descobert altres propietats com ajudar a alleujar els símptomes del refredat, grips, pneumònies. Una altra de les seves propietats és ajudar a la digestió dels greixos i proteïnes. S'usa com a afrodisíac i antisèptic. La planta també posseeix un efecte antiflatulent i propietats purificadores.
No es fan servir només les fulles sinó també les flors i les tiges.
És una de les deu plantes medicinals més emprades a Xile.

## Taxonomia

Haplopappus velutinus va ser descrita per Jules Ezechiel Rémy i publicat a Flora Chilena 4(1): 4(1): 57–58, a l'any 1849.

### Etimologia.

THaplopappus: nom genèric que deriva de les paraules gregues: kaploos, que significa "simple", i pappos, que significa "plomissol o borrissol", en referència a l'anell únic del borrissol.
velutinus: epítet

### Subespècies

Subespècies acceptades per la Royal Botanic Garden Kew:
* Haplopappus velutinus subsp. illinitus (Phil.) Klingenb.
* Haplopappus velutinus subsp. longipes (Phil.) Klingenb.
* Haplopappus velutinus subsp. velutinus (subespècie tipus)

### Sinonímia

* Aster longipes Kuntze Revis. Gen. Pl. 1: 318. 1891 [5 Nov 1891]
* Aster scopiformis Kuntze Revis. Gen. Pl. 1: 317 (1891)
* Haplodiscus fallax Phil. Anales Univ. Chile 87: 622 (1894)
* Haplodiscus longiscapus Phil. Anales Univ. Chile 87: 620 (1894)
* Haplopappus baccharidifolius Phil. Anales Univ. Chile 87: 606 (1894)
* Haplopappus fallax Reiche Fl. Chile [Reiche] 3(6): 296. 1901
* Haplopappus glutinosus var. illinitus (Phil.) Reiche
* Haplopappus illinitus Phil. Linnaea 28: 727 (1858)
* Haplopappus stenophyllus Phil. Anales Univ. Chile 87: 604 (1894)
* Haplopappus subandinus Phil. Anales Univ. Chile 87: 598 (1894)
* Haplopappus velutinus subsp. longipes (Phil.) Klingenb. Biblioth. Bot. 157: 283 (2007)
* Haplopappus velutinus subsp. illinitus (Phil.) Klingenb. Biblioth. Bot. 157: 283 (2007)
* Haplopappus velutinus subsp. velutinus
* Haplopappus virgatus Phil. Anales Univ. Chile 43: 491 (1873)
* Haplodiscus zanartui Phil. Anales Univ. Chile 87: 613 (1894)
* Pyrrocoma longipes Phil. Linnaea 28: 733 (1858)

## Referències

* 1 2 3 «Haplopappus velutinus ssp. velutinus» (en castellà). Fundación R.A. Philippi de Estudios Naturales. [Consulta: 11 setembre 2024].
* ↑ «Haplopappus velutinus». Tropicos.org. Missouri Botanical Garden. [Consulta: 12 agost 2024].
* ↑ Charters, Michael L. «California Plant Names: Latin and Greek Meanings and Derivations |An Annotated Dictionary of Botanical and Biographical Etymology» (en anglès). calflora.net. [Consulta: 12 agost 2024].
* ↑ «Accepted Infraspecifics of Haplopappus velutinus J.Rémy» (en anglès). Royal Botanic Garden Kew |Plants of the World Online. [Consulta: 14 agost 2024].
* ↑ «Synonyms of Haplopappus velutinus J.Rémy» (en anglès). WFO Plant List |Snapshots of the taxonomy. [Consulta: 14 agost 2024].